open-index/open-wikipedia-markdown huggingface dataset:
הר ואייט

**הר ואייט** (באנגלית: **Mount Whyte**) הוא הר ברכס בואו בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה.

גובהו של ההר 2,983 מטרים מעל פני הים, והוא מתנשא לגובה של 140 מטרים מעל סביבתו.

ניתן לראות את ההר מהכביש המהיר הטרנס-קנדי, והוא ממוקם בסמוך לעיירה לייק לואיז.

## היסטוריה
### מקור השם
שמו של ההר ניתן לו בשנת 1898 על ידי סר ויליאם מתואן (William Methuen).

ההר נקרא על שם וילים ואייט, אשר החל לעבוד עבור הרכבת הקנדית פסיפית בשנת 1884, והפך לסגן מנהל הרכבת הקנדית פסיפית בשנת 1910.

### הטיפוס על ההר
הראשונים שטיפסו על ההר היו סי. קאופמן (C. Kaufmann), סי. קלאקר (C. Klucker), ג'י. פולינג'ר (J. Pollinger), בשנת 1901.

## לקריאה נוספת
• M. Grace Wilmarth, **[https://books.google.co.il/books?id=45fJkycjX6gC&pg=PA1445&lpg=PA1445&dq=%22Mount+Whyte%22&source=bl&ots=5izBFdA_yO&sig=ktcae02JOKP8pMAAc0iQo9ik7x8&hl=en&sa=X&ved=0ahUKEwj5zJ6e5dPbAhWtZpoKHWN7D2Y4FBDoAQg6MAQ#v=onepage&q=%22Mount%20Whyte%22&f=false Lexicon of Geologic Names of the United States: M-Z]**, P 1445

## קישורים חיצוניים

* הר ואייט באתר peakfinder
* הר ואייט באתר peakbagger
* הר ואייט באתר summitpost
* מסלול הטיפוס על הר ואייט באתר summitsearch
* תיאור מסלול הטיפוס על הר ואייט באתר trailpeak
* תיאור מסלול הטיפוס על הר ואייט, ותצלומים של הטיפוס
* תצלומי הטיפוס על הר ואייט
* תחזית מזג אוויר עדכנית עבור הר ואייט
* סטטיסטיקות מזג אוויר עבור הר ואייט
** תחזית מזג אוויר ארוכת טווח עבור הר ואייט
* תרשים הנוף הנשקף מהר ואייט באתר peakvisor
** תרשים הנוף הנשקף מהר ואייט באתר hilltopviews
** 

## הערות שוליים

ואייט
ואייט
קלינה

**קלינה **(באירית: **Clíodhna**, וכן **Clídna, Clionadh, Clíodna, Clíona**) היא מלכת הבנשיס של שבט האלים (*Tuatha Dé Danann*) במיתולוגיה האירית. קלינה היא הבאנשי העצמתית השולטת כמלכת פיות הגבעות (*sidheog*) בדרום מנסטר, או דזמונד.

בחלק מהמיתוסים האירים, קלינה היא אלת האהבה והיופי, הפטרונית של מחוז קורק, בעיקר אזור מפרץ גלנדור. יש לה שלוש ציפורים צבעוניות שאוכלות תפוחים מעץ שלא מעולם זה, ושרות מנגינות מתוקות אשר מרפאות כל חולי. כל השומע אותן נרדם, וכשהוא מתעורר הוא בריא. מסופר עליה שהיא היפה בנשים. סיפורים אחרים אודותיה אפלים יותר, ומסופר שהייתה מושכת מלחים לחוף, שם היו טובעים, מכיוון שלא הייתה מעוניינת בגורלם של בתי תמותה. היא עוזבת את ביתה בעולם "האחר", *Tir Tairngire* ("ארץ ההבטחה") כדי להיות עם אהובה בן האנוש, קיבן (*Ciabhán*). אך יום אחד כשקיבן יוצא לצוד, היא מורדמת על חוף הים ממנגינתו של נגן של אל הים, מננן מק ליר, ונסחפת למים על ידי גם ענק. הגאות במפרץ גלנדור במחוז קורק ידועה בתור "Tonn Chlíodhna", הגל של קלינה, במיוחד כאשר הגלים מתפרצים בקולות רועמים ע הסלעים. בגרסה אחרת, גלים נחשבים כמגיעים בסדרות של תשע, והתשיעי החזק מכולם, וגם זה הוא "טון קלינה". אם טבעה או לא, משתנה מגרסה אחת של הסיפור למשנתה, וכך גם פרטים אחרים.

היה לה ארמון בלב ערמת סלעים, מרחק קטן ממאלו, אשר עדיין ידוע בשם קריג-קלינה (*Carrigcleena*), או צוק קלינה, ומספר רב של אגדות מסופרות עליה בפי בני העם במנסטר.

## משפחות מקושרות
באופן כללי, בשל קשרה למנסטר, אלו המשפחות הנושנות של ממלכה היסטורית זו שמקושרים אליה, ביניהן בני האי-פיינטי (*Ui-Fidgheinte*), מולכי ממלכה מוקדמת בצפון מנסטר, בעיקר משפחות אודונובן ואוקולינס, בתקופת השפעתן (משנת 373 עד 977), ומשפחות שנהיו מקושרות לאזור אחרי תקופת האי-פיינטי (משפחות מקארתי ופיצג'רלד).

קלינה מצוירת כמחזרת בלתי רצויה בשירו האפי מהמאה ה-19 של אדוארד וולש, "הבת ש אודונובן". בשיר הלל לכבוד הכתרתו של דונל אודונובן כראש השבט קלנקייהיל, אודונובן מכונה "הדרקון של קלינה".

קלינה גם מקושרת עם שושלת מקארתי של דזמונד, אשר אימצה אותה כפיית השבט, ולשושלות אוקיף ופיצג'רלד, כאשר מסופר על סיפורי אהבה ורומנים שניהלה עם בני השושלת.

## יריבות עם איביל
מסופר על יריבותן של קלינה והאלה איביל, או אייביל (*Aobhill* או *Aibell*). בסיפור אחד מסופר שהטילה על איביל כישוף והפכה אותה לחתולה לבנה.

בגרסה אחרת, השתיים הן אחיות, בנותיו של הדרואיד האדום, אחרון הדרואידים, והתחרות ביניהם קשורה לאהבת בן משפחת אוקיף, וכיבוש האי אירלנד בידי הדנים.

## אבן הבלארני
הסיפור המסורתי ביותר על אבן הבלארני המפורסם הוא על קלינה. קורמק ליידיר מקארתי, שבנה את טירת בלארני, היה מעורב בתביעה משפטית, ופנה לקלינה לסיוע. היא אמרה לו לנשק את האבן הראשונה שימצא בבוקר בדרך לבית המשפט, וזה מה שהוא עשה, וכתוצאה מכך הוא הציג את טיעוניו ברהיטות גדולה ובכוח שכנוע מרשים. מאז, נאמר על אבן הבלארני שהיא מקנה "את היכולת לרמות בלי להעליב". מקארתי אז שילב את האבן לתוך החומה של הטירה. מאז, מבקרים מנשקים את האבן עבור מזל והגשמת חלומותיהם.

## לקריאה נוספת

* Franklin, D., Cliodhna, the Queen of the Fairies in South Munster, in the Journal of the Cork Historical and Archaeological Society, Volume III, Second Series. 1897. pp. 81 ff
* Joyce, R.D., "Earl Gerald and His Bride", in *Ballads of Irish Chivalry*. Boston. 1872. (pgs. 28–36)

## הערות שוליים

קטגוריה:פיות
קטגוריה:אלות איריות
קטגוריה:אלות אהבה
קטגוריה:פולקלור אירי
הר סנט פיראן

**הר סנט פיראן** (באנגלית: **Mount St. Piran**) הוא הר ברכס בואו, בסמוך לאגם לואיז ולאגם אוהרה, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהו של ההר 2,649 מטרים מעל פני הים, והוא מתנשא לגובה של 187 מטרים מעל סביבתו.

ההר ממוקם לצד עמק בואו (בו זורם הנהר בואו), בין העיירה לייק לואיז לעיירה באנף; בסמוך להר פיירוויו, ולהר ניבלוק.

## היסטוריה
### מקור השם
שמו של הרכס ניתן לו בשנת 1894 על ידי סמיואל אי. אס. אלן (Samuel E.S. Allen), והוא נקרא על שם פיראן הקדוש (סנט פיראן) - הקדוש המגן של קורנוול.

## לקריאה נוספת
• Alan Kane, **[https://books.google.co.il/books?id=qGUvDAAAQBAJ&pg=PA309&lpg=PA309&dq=%22Mount+St.+Piran%22&source=bl&ots=UY29EI7YfU&sig=-ZL9OWOIoFRb54Ghf6i70d0iyY4&hl=en&sa=X&ved=0ahUKEwiT4Z2M-dPbAhXqA5oKHSaXDV44KBDoAQg2MAM#v=onepage&q=%22Mount%20St.%20Piran%22&f=false Scrambles in the Canadian Rockies – 3rd Edition]**, P 309

• Gerry Shea, **[https://books.google.co.il/books?id=t1IIknagyqQC&pg=PA133&lpg=PA133&dq=%22Mount+St.+Piran%22&source=bl&ots=O4iK2U3ujw&sig=yLzm2ANYUmt2L-X9a1Kmz0DP9n4&hl=en&sa=X&ved=0ahUKEwjp7qSW-dPbAhVoEpoKHZeXA_w4MhDoAQhDMAY#v=onepage&q=%22Mount%20St.%20Piran%22&f=false The Aspiring Hiker's Guide 1: Mountain Treks in Alberta]**, PP 132 - 133

• Dave Birrell, **[https://books.google.co.il/books?id=OaB-yf_MJXMC&pg=PA90&lpg=PA90&dq=%22Mount+St.+Piran%22&source=bl&ots=zNUE2T9G8v&sig=Aobeq6DLmikQEqK58oPMBWKpLAQ&hl=en&sa=X&ved=0ahUKEwj-0Lbg-9PbAhWqAJoKHRJLA2E4PBDoAQgkMAA#v=onepage&q=%22Mount%20St.%20Piran%22&f=false 50 Roadside Panoramas in the Canadian Rockies]**, P 90

• Tony Daffern, **[https://books.google.co.il/books?id=9-sA_kr6CFYC&pg=PT61&lpg=PT61&dq=%22Mount+Niblock%22&source=bl&ots=S7knq6QUfx&sig=W_DhtTHPGRuuSeiDMMIdwZtFXg0&hl=en&sa=X&ved=0ahUKEwjBybz9otXbAhWSZpoKHUH1AuU4HhDoAQg0MAQ#v=onepage&q=%22Mount%20Niblock%22&f=false Popular Day Hikes 2: Canadian Rockies]**

## קישורים חיצוניים
* הר סנט פיראן באתר summitsearch
* הר סנט פיראן באתר peakware
* הר סנט פיראן באתר peakfinder
* מידע למטפסים על פסגת הר סנט פיראן באתר summitpost
* תיאור מסלול הטיפוס על הר סנט פיראן באתר alltrails
* תיאור מסלול הטיפוס על הר סנט פיראן באתר 10hikes
* תצלומי טיפוס על הר סנט פיראן
* 
** 
* תחזית מזג אוויר עבור הר סנט פיראן
** סטטיסטיקות מזג אוויר עבור הר סנט פיראן
** תחזית מזג אוויר ארוכת טווח עבור הר סנט פיראן, לפי גבהים

## הערות שוליים

סנט פיראן
בנט פיראן
סנט פיראן
הנזירה (ספר, 1796)

**הנזירה** (בצרפתית: **La Religieuse**; באנגלית: **The Nun** או **Memoirs of a Nun**) הוא רומן צרפתי מהמאה ה-18 מאת דני דידרו. כתיבת הספר הושלמה כבר בשנת 1780, אך הספר לא ראה אור עד לשנת 1796, כ-12 שנה לאחר מותו של דידרו.

## אודות הספר
הרומן לא נכתב במקור על ידי דני דידרו כיצירה ספרותית, אלא כמתיחה משוכללת שמטרתה לפתות את המרקיז מארק-אנטואן-ניקולאס דה קרויסמאר, בן לווייתו של דידרו, בחזרה לפריז. הרומן מורכב מסדרה של מכתבים המתיימרים להיות מנזירה בשם סוזן, אשר מפצירה במרקיז לעזור לה להתכחש לנדריה, ומתארת את חייה הבלתי נסבלים במנזר בו שוכנה בניגוד לרצונה.

מאוחר יותר ערך דידרו את המכתבים לרומן שמשך תשומת לב ציבורית הן לנוהג שהיה מקובל באותה התקופה - לכפות על נשים צעירות להצטרף למנזרים על מנת להיפטר מהן - והן לשחיתות שהשתררה כביכול בקרב אנשי דת ומוסדות דת. כאשר דידרו חשף את האמת אודות כתיבת הספר, נאמר כי המרקיז צחק על הגילוי, ובאופן לא מפתיע התנהג מאז בחמלה ובנדיבות למופת בנכונותו לעזור לאותה סוזן דמיונית.

הספר עובד מספר פעמים לקולנוע, הבולטים שבהם היו סרטו משנת 1966 של הבמאי ז'אק ריווט בכיכובן של אנה קארינה וליזלוטה פולבר וסרטו משנת 2013 של גיום ניקלו בכיכובה של איזבל הופר.

## לקריאה נוספת

*Abrams, Barbara Lise. (2009). * *Le Bizarre* and *Le Décousu* in the Novels and Theoretical Works of Denis Diderot: How the Idea of Marginality Originated in Eighteenth-Century France*. Lewiston, New York: Edwin Mellen Press. 
*Clark, Andrew Herrick. (2008). *Diderot’s Part*. Burlington, Vt.: Ashgate Publishing. 
*Crouse, Gale. (Spring 1980). "Diderot's *La Religieuse*". *Explicator* 38.3, 1–2.
*Mourão, Manuela. (Autumn 2001). "The Compromise of Enlightened Rationalism in Diderot's *La Religieuse*". *Romance Quarterly* 48.4, 223–239.
*Mylne, Vivienne. (1981). Diderot, *La religieuse*. London: Grant & Cutler. 
*Vila, Anne C. (September 1990). "Sensible Diagnostics in Diderot's *La Religieuse*." *MLN* 105.4, 774–800.
*Werner, Stephen. (2000). *The Comic Diderot: A Reading of the Fictions*. Birmingham, Ala.: Summa Publications. 


## קישורים חיצוניים

* The Nun (תרגום לאנגלית) באתר Google Books
* La religieuse בצרפתית באתר פרויקט גוטנברג

## הערות שוליים

קטגוריה:ספרות צרפתית
כריסטין טרמרקו

**כריסטין טרמרקו** (באנגלית: **Christine Tremarco**; נולדה ב-20 בספטמבר 1977) היא שחקנית קולנוע וטלוויזיה אנגלייה.

## ביוגרפיה
טרמרקו נולדה בליברפול, והתחנכה בקולג' לבנות הולי לודג'. היא משכה תשומת לב כשהופיעה בהצגת בית ספר, והוזמנה ללמוד בבית ספר למחול ולדרמה. אחר כך מלהק אוסטרלי הציע לה תפקיד במיני-סדרה "The Leaving of Liverpool", דרמה המתרחשת בשנות החמישים של המאה העשרים ועוסקת בהגירה כפויה של ילדים לאוסטרליה. בגיל 16, כשהסדרה שודרה, היא החליטה לקדם את קריירת המשחק, ולדבריה "לא יצא לה" ללכת לבית ספר למשחק.

אחרי שהופיעה ב-"The Leaving of Liverpool", כיכבה טרמרקו בשתי עונות של הסדרה "ספרינגהיל" ב-1996 ו-1997 בתפקיד טריש פרימן. ב-2001 שיחקה במחזה "Presence" מאת דייוויד הארוור בתיאטרון רויאל קורט.

תפקידה הידוע ביותר של טרמרקו הוא בדרמת בית הספר "דרך ווטרלו"  בדמות המזכירה ואחר כך הסייעת דווינה שאקלטון, תפקיד אותו גילמה מ-2007 עד 2009. בפרק האחרון דווינה נראית נוסעת ברכבת ליעד לא ידוע אחרי שרבה עם החבר שלה טום קלארקסון (בגילומו של ג'ייסון דאן).

טרמרקו שיחקה בתפקיד אלי מורגן במיני-סדרה "Moving On" של ערוץ BBC One ששודר במאי 2009.

ב-2010 כיכבה טרמרקו בתפקיד אורח בסדרת הדרמה הרפואית "חדר מיון" בדמות לינדה אנדרוז. בעקבות תגובות חיוביות הדמות הוצגה כדמות ראשית בשנת 2011. טרמרקו עזבה את הסדרה ב-2013.

ב-2017 הופיעה טרמרקו בסדרה "Little Boy Blue" בתפקיד מארי תומפסון, אמו של חבר בכנופיה שהיה מעורב בהסתרת מקרה רצח ריס ג'ונס מ-2007.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בריטיות שנולדו ב-1977
קטגוריה:בריטים שנולדו ב-1977
אנה מלובה

**אנה מלובה** (ברוסית: **Анна Малова**; נולדה ב-1971) היא דוגמנית ורופאה רוסייה.

## ביוגרפיה
מלובה נולדה בעיירה במחוז ירוסלבל ובילדותה התאמנה בהתעמלות אומנותית. לאחר סיום השכלתה התיכונית, היא החלה ללמוד רפואה במוסד הרפואי בירוסלבל.

בשנת 1993 מלובה השתתפה בתחרות היופי דוגמנית העל של פורד רוסיה, תחרות הבוחרת את הדוגמנית שתייצג את רוסיה בתחרות דוגמנית העל העולמית הנערכה במוסקבה. באותה שנה מלובה הייתה בין המועמדות בתחרות היופי המקומית "מיס וולגה", תחרות שבמסגרתה היא נבחרה לסגנית ראשונה. ההישג זיכה את מלובה בהעפלה לתחרות מיס רוסיה, שבמהלכה היא זכתה בתואר סגנית ראשונה.

בשנת 1994 מלובה זכתה בתואר "מיס הים הבלטי" בתחרות שנערכה בפינלנד, וייצגה את רוסיה בתחרות היופי הבינלאומית של מיס עולם.

ב-1996 מולבה היגרה לארצות הברית, ושימשה כפרזנטורית של מספר חברות מסחרית שונות.

ב-2010 נעצרה על החזקת סמים. ניהלה מערכת יחסים עם הקומיקאי גארי שנדלינג.

## קישורים חיצוניים
* https://www.rferl.org/a/former_miss_russia_faces_deportation/24205061.html
* https://www.cbsnews.com/news/anna-malova-former-miss-russia-arrested-for-drugs-in-ny-says-paper/

קטגוריה:משתתפות בתחרות מיס תבל 1998
קטגוריה:משתתפות בתחרות מיס עולם 1994
קטגוריה:זוכות מיס הים הבלטי
קטגוריה:רופאות רוסיות
קטגוריה:דוגמניות רוסיות
קטגוריה:זוכות מיס רוסיה
קטגוריה:ילידות 1972
קטגוריה:רוסים שנולדו ב-1972
נמל התעופה דלמאן

**נמל התעופה דלמאן** (בטורקית: **Dalaman Havalimanı**) הוא נמל תעופה בינלאומי הממוקם בדרום מערב טורקיה. הוא אחד משלושה נמלי התעופה המשרתים את אתרי התיירות לאורך הריביירה הטורקית שלחופי הים התיכון (האחרים הם נמלי התעופה אנטליה ומילאס-בודרום). בשנת 2022 עברו בנמל 4,535,600 נוסעים.

הנמל מופעל על ידי התאגיד YDA Airport Investment and Management.

## הנמל
הנמל נפתח ב-1981 כחמישה קילומטרים מדרום לעיר דלמאן, סמוך לחוף הים. תחילה שימש כמנחת ובשנת 1989 שודרג לנמל תעופה. מצוי בו מסלול טיסה יחיד שכיוונו הכללי הוא צפון-דרום. בנייני הנמל ממוקמים ממערב למסלול הטיסה.

בשנת 2003 הוגשה על ידי קבוצת YDA בקשה לניהול נמל התעופה על פי מודל BOT. הקבוצה זכתה במכרז להקמה והפעלה של מסוף התעופה הבינלאומי בנמל, והיא מפעילה אותו מאז 2006.

בנמל שני טרמינלים. הטרמינל הישן משרת טיסות פנים ארציות. הטרמינל החדש, ששטחו כ-95 אלף מטר ובו ארבעה מפלסים, משרת טיסות ליעדים בינלאומיים. יש בו 60 עמדות בידוק ו-12 שערי עלייה למטוס, ששמונה מהם מצוידים בגשרי עלייה למטוס. במקביל להקמת הטרמינל החדש גם הוספו לנמל רחבות חנייה עד לקיבולת מקסימלית של 35 מטוסים. בנמל מקומות חניה ל-550 כלי רכב.

בשנת 2016 החלה הקמת בניין טרמינל שלישי בנמל.

הנמל משרת למעלה מ-40 חברות תעופה, רבות מהן חברות שכר וחברות תעופה זולה. אלו מפעילות קווי תעופה בין הנמל לבין יעדים בטורקיה, בצפון מערב אירופה, במרכז אירופה, במזרח אירופה ובסקנדינביה (כולל יעדים רבים במיוחד ברוסיה, בריטניה וגרמניה) וכן קווים אל אזרבייג'ן, לבנון וישראל.

## קישורים חיצוניים

* 

## הערות שוליים

קטגוריה:הריביירה הטורקית
דלמאן
אפונסו, נסיך פורטוגל

**אפונסו, נסיך פורטוגל** (בפורטוגזית: **Afonso, Príncipe de Portugal**; 18 במאי 1475 - 13 ביולי 1491), היה נסיך הכתר של ממלכת פורטוגל אולם מת בצעירותו.

## ביוגרפיה
אפונסו נולד ב-18 במאי 1475 בליסבון, לז'ואאו, נסיך פורטוגל וללאונור מוויזאו, בתם של פרננדו, דוכס ויזאו וביאטריש מפורטוגל, דוכסית ויזאו. סבו אפונסו החמישי, מלך פורטוגל התחתן באותה שנה עם אחייניתו חואנה, נסיכת פורטוגל, ולחם לצידה במלחמת הירושה הקסטיליאנית, נגד איזבלה הראשונה, מלכת קסטיליה ובעלה פרננדו מאראגון.

בשנת 1479 נחתם הסכם שלום בין הצדדים, ולפי ההסכם נאלץ אפונסו להתחתן עם איזבלה, נסיכת אסטוריאס, בתם של המלכים הקתוליים. בשנת 1490 נערך טקס הנישואין בין אפונסו, שהפך ליורש העצר הפורטוגזי בשנת 1481, בעת שהוכתר אביו כז'ואאו השני, מלך פורטוגל, ואיזבלה שהגיעה ב-19 בנובמבר אותה שנה לפורטוגל. הנישואים היו מוצלחים ואיזבלה התאהבה מאוד באפונסו, אולם ביולי 1491 נהרג אפונסו בתאונת רכיבה, בעת שרכב לעבר אביו שהזמינו לרחוץ עמו בנהר. לאחר מותו חזרה איזבלה לספרד, ובשנת 1497 היא התחתנה עם בן דודו מנואל הראשון, מלך פורטוגל, אולם מתה זמן קצר לאחר מכן בשנת 1498.

## אילן יוחסין

## קישורים חיצוניים

קטגוריה:בית אביש
קטגוריה:ילידי 1475
קטגוריה:נפטרים ב-1491
Brasinca Uirapuru

**Brasinca Uirapuru** היא מכונית ספורט בתצורת קופה, מתוצרת יצרנית הרכב הברזילאית **Brasinca SA** אשר יוצרה בין השנים 1964–1966 במפעל החברה בסאו קייטנו דו סול.
דגמי "Brasinca Uirapuru" הוגדרו כמכוניות גראן טוריסמו.
## Brasinca Uirapuru

* יוצרו 77 יחידות
* 2 דלתות
* מנוע שברולט
* 3 מאיידים
* הנעה אחורית
* תאוצה בין 0 - 100 קמ"ש היא 10.4 שניות

## קישורים חיצוניים

* 
* 
* 

## הערות שוליים

קטגוריה:כלי רכב המיוצרים בברזיל
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1964
לידיה קפוליקיו

**לידיה פאולה קפוליקיו** (בשוודית: **Paola Lydia Capolicchio**; נולדה ב-7 בינואר 1964) היא עיתונאית ומנחת טלוויזיה שוודית.

## ביוגרפיה
קפוליקיו נולדה בבורוס לאם סלובנית ואב איטלקי. 

בתחילת הקריירה שלה בצעירותה עבדה ככתבת בעיתון מקומי בעירה ומגישה ברדיו מקומי, ב-1986 היא התגלתה על ידי מפיק טלוויזיה. 

היא הגישה תוכנית בוקר בתאגיד השידור השוודי ומהדורת חדשות, היא ייצגה את הטלוויזיה השוודית במספר תוכניות ברחבי סקנדינביה.

ב-1992 הנחתה את תחרות האירוויזיון שהתחארחה במלמו לאחר ניצחונה של קרולה ברומא בשנה הקודמת. 

ב-2001 הנחתה את תחרות היופי מיס שוודיה. 

היא משמשת כחברת הנהלה בארגון "לשכת המסחר האיטלקית", הפועל למען תדמית חיובית של איטליה בשוודיה ומקדם שיווק מוצרים איטלקיים בשוודיה.

היא נשואה ולה זוג תאומים.

## קישורים חיצוניים
* 

## הערות שוליים

קטגוריה:מנחות טלוויזיה שוודיות
קטגוריה:מנחי האירוויזיון בשוודיה
קטגוריה:שוודיות שנולדו ב-1964
קטגוריה:שוודים שנולדו ב-1964
זוקלופנתיקסול

**זוקלופנתיקסול** (**Zuclopenthixol**) היא תרופה אנטי-פסיכוטית טיפוסית המשמשת לטיפול בעיקר בסכיזופרניה ובהפרעות נפש נוספות המלוות בפסיכוזה. התרופה משווקת בישראל תחת השם **קלופיקסול**.

## צורות מתן
לזוקלופנתיקסול שלוש צורות מתן שונות:
* **zuclopenthixol decanoate** - זריקה ארוכת-השפעה לשריר. ניתנת בעיקר לטיפול ארוך-טווח בסכיזופרניה מדי 2–3 שבועות.
* **zuclopenthixol acetate** - זריקה קצרת-השפעה לשריר. ניתנת בעיקר במקרים של פסיכוזה פעילה ולהרגעת התקפים פסיכוטיים.
* **zuclopenthixol dihydrochloride** - טבלייה למתן אוראלי. משמשת בעיקר במקרים בהם לא ניתן להזריק את התרופה לשריר בחולי סכיזופרניה ולסובלים מפסיכוזה.

## תופעות לוואי
לזוקלופנתיקסול תופעות לוואי רבות. תופעות הלוואי העיקריות של התרופה כוללות ישנוניות, סחרחורות, נוקשות שרירים, התכווצויות שרירים, טשטוש בראייה, רעד, קשיי ריכוז, אקתיזיה אי-שקט פנימי ואטקסיה. תופעות לוואי נדירות יותר של התרופה כוללות בין השאר נדודי שינה, תנודות חדות במצב-הרוח, בלבול, כאבי בטן, שלשולים, קושי בהשתנה, עלייה במשקל, תסמונת ארנב וקשיים בתפקוד המיני. במקרים קיצוניים במיוחד התרופה עלולה לגרום גם לתופעות לוואי קרדיאליות שונות.

## קישורים חיצוניים

## הערות שוליים

קטגוריה:תרופות אנטי-פסיכוטיות טיפוסיות
קטגוריה:תרופות לפי א'-ב'
הר ניבלוק

**הר ניבלוק** (באנגלית: **Mount Niblock**) הוא הר ברכס בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

ההר, שגובהו 2,976 מטרים מעל פני הים מתנשא לגובה של 142 מטרים מעל סביבתו, ממוקם בסמוך לעיירה לייק לואיז, ובסמוך להר פיירוויו, ולהר סנט פיראן.

## היסטוריה
### מקור השם
שם ההר ניתן לו בשנת 1904, והוא נקרא על שם ג'ון ניבלוק (John Niblock), מנהל ברכבת הקנדית-פסיפית, אשר קידם את התיירות לאזור זה של הרי הרוקי ויזם הקמת תחנות רכבות באזור לצורך זה.

### הטיפוס על ההר
הראשון שטיפס לפסגת ההר היה וו. ד. וילקוקס (W.D. Wilcox), בשנת 1899.
## תיירות
הר ניבלוק והר ואייט הסמוך לו, הם אתר טיפוס הרים פופולרי (בחודשי הקיץ - בין יולי לספטמבר, שכן טיפוס בחודשים אחרים מסוכן בשל חשש למפולות שלגים).

## לקריאה נוספת
• Tony Daffern, **[https://books.google.co.il/books?id=9-sA_kr6CFYC&pg=PT61&lpg=PT61&dq=%22Mount+Niblock%22&source=bl&ots=S7knq6QUfx&sig=W_DhtTHPGRuuSeiDMMIdwZtFXg0&hl=en&sa=X&ved=0ahUKEwjBybz9otXbAhWSZpoKHUH1AuU4HhDoAQg0MAQ#v=onepage&q=%22Mount%20Niblock%22&f=false Popular Day Hikes 2: Canadian Rockies]**

• Alan Kane, **[https://books.google.co.il/books?id=qGUvDAAAQBAJ&pg=PA297&lpg=PA297&dq=%22Mount+Niblock%22&source=bl&ots=UY29EN3ToV&sig=f60TrUro0wOanYMFCMEDj1xLrxY&hl=en&sa=X&ved=0ahUKEwin-fT3otXbAhXsJJoKHVXQCNo4FBDoAQhLMAg#v=onepage&q=%22Mount%20Niblock%22&f=false Scrambles in the Canadian Rockies – 3rd Edition]**, P 297

## קישורים חיצוניים

* הר ניבלוק באתר ממשלת קנדה
* תצלום לוויין של הר ניבלוק
* הר ניבלוק באתר summitpost
* הר ניבלוק באתר peakfinder
* מידע למטפסים על הר ניבלוק באתר peakware
* מידע למטפסים על הר ניבלוק באתר summitpost
* מידע למטפסים על הר ניבלוק ותיאור מסלול הטיפוס באתר theoutbound
* מידע למטפסים על הר ניבלוק ותיאור מסלול הטיפוס באתר trailpeak
* תיאור מסלול הטיפוס על הר ניבלוק, ותצלומים ממסלול הטיפוס
* תצלומי הטיפוס על הר ניבלוק
* תחזית מזג אוויר ארוכת טווח עדכנית עבור הר ניבלוק - לפי גבהים
* 
*  - נוף מאוכף ניבלוק
* 

## הערות שוליים

ניבלוק
עונת 2010/2011 בליגת העל בכדוריד

**עונת 2010/2011 ב[[ליגת העל בכדוריד]] ** הייתה העונה ה-57 של תחרות ארצית בישראל. הליגה כללה 12 קבוצות. לאחר סיבוב בודד הליגה פוצלה לבית עליון ובית תחתון. בהתאם לתוצאות הבתים התקיימו משחקי חצי הגמר והגמר.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

העונה הסדירה החלה ב-5 בנובמבר 2010 המחזור ה-11 הסתיים ב-31 בדצמבר 2010. משחקי הבית העליון הסתיימו ב-1 באפריל 2011. העונה הסתיימה ב-5 במאי בניצחון של מכבי ראשון לציון בהפרש שערים בסיום מפגש שכלל 5 משחקים. זו הייתה האליפות ה-12 בתולדות המועדון (פעם השלישית ברציפות). באותה עונה הקבוצה זכתה גם בגביע המדינה ובכך סיימה את העונה בדאבל החמישי שלה.

בהתאם לתוצאות הבית התחתון מכבי רעננה ועירוני מכבי פתח תקווה ירדו ליגה. לאחר משחקי מבחן עם קבוצות של הליגה השנייה, הפועל קריית אונו/פתח תקווה ירדה לליגה השנייה ומכבי רחובות שרדה. במקום הקבוצות שירדו, עלו לעונת 2011/2012 בליגת העל בכדוריד שלוש קבוצות מליגת משנה.

## טבלת הליגה

## הבית העליון

## פלייאוף עליון

## קישורים חיצוניים
* מידע מאתר מנהלת הליגה

קטגוריה:2010 בישראל: ספורט
קטגוריה:עונות בליגה העליונה בכדוריד בישראל
קטגוריה:2011 בישראל: ספורט
הר נפטואק

**הר נפטואק **(באנגלית: **Neptuak Mountain**) הוא הר ברכס בואו, בהרי הרוקי הקנדיים, ההר ממוקם על קו פרשת המים של אמריקה, ולכן הוא על הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,241 מטרים מעל פני הים, והוא מתנשא 151 מטרים מעל סביבתו.

ההר הוא הפסגה התשיעית בעמק עשר הפסגות, וההר ה-98 בגובהו באלברטה.

## היסטוריה
### מקור השם
"**נפטואק**" משמעו "תשע" בשפת הסטוני של שבט הסטוני של האומות הראשונות (בשל גובהה של הפסגה בין עשר הפסגות).

### הטיפוס על ההר
הראשונים שטיפסו על ההר היו ג'י. נורמן קולי (J. Norman Collie), ה. אי. מ. סטאטפילד (H.E.M. Stutfield), ג'י. מ. ויד (G.M. Weed), ה. וולי (H. Woolley), ומורה הדרך סי. קאופמן (C.Kaufmann) בשנת 1902.

## לקריאה נוספת
• Bill Corbett, **[https://books.google.co.il/books?id=G2f61y-kBHgC&pg=PA182&lpg=PA182&dq=%22Neptuak+Mountain%22&source=bl&ots=YFR_gYI1rK&sig=FBq8FyuxhVCTUk9xV0DPzRAjY3U&hl=en&sa=X&ved=0ahUKEwiej76EutXbAhXIKFAKHbXcDSo4ChDoAQgrMAI#v=onepage&q=%22Neptuak%20Mountain%22&f=false The 11,000ers of the Canadian Rockies]**, P 182

• Brian Patton, **[https://books.google.co.il/books?id=s8mxU7zdXGkC&pg=PA76&lpg=PA76&dq=%22Neptuak+Mountain%22&source=bl&ots=wV11m_bavn&sig=DET2rflqsMZ9ES7DakdmwyHOjXM&hl=en&sa=X&ved=0ahUKEwiej76EutXbAhXIKFAKHbXcDSo4ChDoAQgzMAQ#v=onepage&q=%22Neptuak%20Mountain%22&f=false Parkways of the Canadian Rockies: A Touring Guide to Banff, Jasper, Kootenay]**, PP 76-77

• Kathy Calvert, **[https://books.google.co.il/books?id=w2umA2ycs3UC&pg=PA244&lpg=PA244&dq=%22Neptuak+Mountain%22&source=bl&ots=EjBx4qjf4X&sig=3TzYloJV1r5aWQDkqTbIKBnM0ac&hl=en&sa=X&ved=0ahUKEwiej76EutXbAhXIKFAKHbXcDSo4ChDoAQhKMAk#v=onepage&q=%22Neptuak%20Mountain%22&f=false Don Forest: Quest for the Summits]**, P 100

## קישורים חיצוניים

* הפארק הלאומי קוטניי באתר ממשלת קנדה
* תצלום לוויין של הר נפטואק
* הר נפטואר באתר peakfinder
* הר נפטואק באתר summitsearch
* מידע למטפסים על הר נפטואק באתר summitpost
* תיאור הטיפוס על הר נפטואק ותצלומים מהטיפוס
* תחזית מזג אוויר עדכנית עבור הר נפטואק
** סטטיסטיקות מזג אוויר עבור הר נפטואק
** תחזית מזג אוויר ארוכת טווח עדכנית עבור הר נפטואק - לפי גבהים

## הערות שוליים

נפטואק
קטגוריה:קו פרשת המים של אמריקה
נפטואק
נפטואק
נפטואק
כיתת ההתנקשות

**כיתת ההתנקשות** (ביפנית: 暗殺教室, בתעתיק לעברית: אָנְסָטְצוּ קְיוֹשִׁיטְצוּ, באנגלית: Assassination Classroom) היא מאנגת ואנימת מדע בדיוני וקומדיה שנכתבה ואוירה על ידי יוּסֶי מָטְצוּי . המאנגה פורסמה ביפן במגזין שונן ג'אמפ השבועי מיולי 2012 עד מרץ 2016. חברת ויז מדיה  מחזיקה בזכויות ההפצה בשפה האנגלית. סדרת אנימה בת שתי עונות המבוססת על המאנגה הופקה על ידי אולפני Lerche והיא שודרה בערוץ Fuji TV וכמו גם על ידי Funimation שרכשה את זכויות השידור. העונה הראשונה של הסדרה שודרה בין ינואר ליוני 2015, והשנייה בין ינואר 2016 ליוני 2016.

בישראל האנימה זמינה לצפייה עם כתוביות בעברית בספריית האנימה מה-11 באפריל 2022 ואילך.

## עלילה
### תחילת העלילה
בתחילת העלילה, 70% מהירח מתפוצץ ונהרס, מה שנשאר מהירח העגול זו רק צורת סהר. יצור צהוב דמוי-תמנון מופיע וטוען שהוא זה שפוצץ את הירח, ושבעוד שנה אחת הוא יפוצץ גם את כדור הארץ.
ליצור יש יכולות מיוחדות, והוא מסוגל להאיץ למהירות של 20 מאך תוך שבריר שנייה, מה שלא מאפשר לצבאות העולם, ולצבא יפן בפרט, לתפוס אותו ולהשמידו.

אך היצור מציע לאנושות הצעה: הוא ילמד במשך השנה את כיתה E-3 של בית הספר קוּנוּגִיגָאוֹקָה, ותלמידי הכיתה יהיו רשאים לנסות ולהתנקש בו מבלי שהוא יפגע בהם. התנאי להצעה שלו הוא שכל מי שאינו תלמיד בכיתה, לא ינסה להתנקש בו. עם זאת, מותר לצבא יפן ולגורמים נוספים לספק לתלמידים כלי נשק העשויים מחומר מיוחד הרעיל עבור היצור (אך בלתי-מזיק עבור בני אדם).
הממשלה היפנית מציעה לכל מי שיצליח להרוג את היצור 10 מיליארד ין (בערך 100 מיליון דולר), ובפרט לתלמידי הכיתה אם הם יצליחו.

זמן קצר לאחר כניסתו לכיתה, אחת מתלמידות הכיתה, קָאֶדֶה קָאיָאנוֹ, נותנת לו את השם קוֹרוֹ-סֶנְסֶיי, שילוב של המילה קוֹרוֹסֶנָאי (בלתי-ניתן להריגה) וסֶנְסֶיי (מורה), וזהו השם אותו הוא מאמץ מאותו רגע ואילך.

### התפתחות העלילה
במהלך העלילה, מנסים התלמידים להתנקש בקורו-סנסיי במגוון דרכים מתוחכמות. קורו-סנסיי לא כועס עליהם, אלא אפילו מעודד אותם ומלמד אותם מה הן הטעויות אותן עשו בניסיונות ההתנקשות. יחד עם זאת התלמידים גם מגלים שקורו-סנסיי הוא מורה מעולה, שיודע ללמד ולהסביר בצורה ברורה ונותן יחס אישי ועצות אישיות לכל אחד מהם.

כמה פעמים במהלך העלילה מנסה הצבא היפני "להתחכם" לתנאי ההסכם עם קורו-סנסיי, על ידי הכנסת תלמיד המתמחה בהתנקשות לכיתה. כך למשל הם הכניסו לכיתה מכונת לחימה עם בינה מלאכותית, וקורו-סנסיי לא היה מסוגל להילחם נגדה אלא רק לנסות להתחמק ממתקפותיה, כיוון שהתחייב שלא לפגוע בתלמידי הכיתה. כמו כן מתנקשים שאינם תלמידי הכיתה מנסים את מזלם בהתנקשות בקורו-סנסיי, לאור הפרס הגבוה המובטח למי שיצליח בכך.

בשלבים מתקדמים יותר של העלילה, התלמידים מגלים בהדרגה מיהו בכלל קורו-סנסיי, מהם קשריו למורה הקודמת שהייתה להם, מה באמת גרם לפיצוץ הירח, ומדוע הם חייבים להתנקש בו עד סוף השנה.

## פרסים והישגים
הכרך הראשון של המאנגה נמכר בלמעלה ממיליון עותקים,, וכרכים אחרים הופיעו לפרקים בראשי רשימות רבי-מכר של מאנגות. כרכים 2, 3, 4, 1, 5 ו-6 הגיעו למקומות 26, 32, 36, 37, 41 ו-50 בהתאמה ברשימת המאנגות הנמכרות ביותר בשנת 2013, מה שהפך אותה לסדרת המאנגה השביעית הכי נמכרת בשנת 2013, עם סך הכל 4.5 מיליון עותקים.

המאנגה הייתה מועמדת לפרס בתחרות המאנגה טאישו  השישית בשנת 2013.

## קישורים חיצוניים

* 

* כיתת ההתנקשות (מאנגה) באתר Anime News Network 

## הערות שוליים

קטגוריה:סדרות מאנגה
קטגוריה:סדרות אנימה משנות ה-2010
קטגוריה:אנימות ומאנגות מדע בדיוני
קטגוריה:אנימות ומאנגות קומדיה
קטגוריה:סדרות אנימה
קטגוריה:קראנצ'ירול: סדרות וסרטי אנימה
בית הכנסת העתיק בדיר עזיז

ממוזער|אבן עם הכיתוב '''ΑΖΙΖΟ''' שנמצאה בבית הכנסת
**בית הכנסת העתיק בדיר עזיז** הוא בית כנסת מתקופת המשנה והתלמוד בדרום רמת הגולן. 

## היסטוריה
בית הכנסת נמצא ליד הכפר הסורי הנטוש דיר עזיז. שרידי בית הכנסת התגלו לראשונה על ידי לורנס אוליפנט בסוף המאה ה-19. בית הכנסת הוא אחד משני מבני ציבור שהיו ביישוב. בית הכנסת ממוקם על המורדות לכיוון דרום נחפר ושוחזר בחפירות ארכאולוגיות.

## ארכאולוגיה
בשנת 1998 נערכה משלחת חפירה מטעם המחלקה ללימודי ארץ ישראל וארכאולוגיה באוניברסיטת בר-אילן ומכללת כנרת בראשות חיים בן דוד, צבי אורי מעוז ואורן זינגבוים. החפירות התנהלו באתר עד שנת 2004. בחפירות נחשפו אולם מלבני (בזיליקה) שמידותיו 11 מטר על 18 מטר, ובו ערמת אבני גזית, אשר לפי הסברה מקורן בבית הכנסת שחרב ב"רעש שביעית" בשנת 749 לספירה. מתחת לרצפת האולם נמצאו מאות מטבעות, שהמאוחרים ביניהם מימי יוסטיניאנוס הראשון, קיסר האימפריה הביזנטית (הרבע השני של המאה ה-6 לספירה). בקיר הדרומי של האולם גומחה בולטת לארון הקודש.

על אחד ממשקופי בית הכנסת הקדום נמצא הכיתוב בשפה היוונית: **ΑΖΙΖΟ**, המצביע על כך שיש אפשרות שהשם "עזיז" קשור לשמו המקורי של היישוב התלמודי במקום.

## ראו גם
* מעיין כנף

## קישורים חיצוניים

* 
*אודות האתר והכפר באתר הגולן.
*  
* תרשים של בית הכנסת באתר "לומדים".
* "תיארוך בתי הכנסת העתיקים בגולן: הבהרות, עדויות והצעות", קתדרה 124, 1996.

## הערות שוליים

קטגוריה:רמת הגולן: בתי כנסת
קטגוריה:ארץ ישראל: בתי כנסת עתיקים
קטגוריה:רמת הגולן: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:קצרמר ארכאולוגיה
בייב (אלה)

[שמאל|ממוזער|250x250 פיקסלים|באד'ב הייתה מופיעה בצורת [עורב אפור.]]
בֵּייב (באירית מודרנית: **Badhbh**, באירית עתיקה: **Badb** (היגוי בַּאדְ'ב)) פירוש שמה באירית העתיקה הוא "עורבת"—והיא אלת מלחמה מהמיתולוגיה האירית, שלעיתים מופיעה כעורבת, ומכונה גם **באד'ב קאטה** (*Badb Catha*, "עורבת הקרב"). בהיגוי המודרני פירוש השם הוא "נשר", שם המשמש גם לתאר מכשפה או זקנה בעלת מאפיינים מעולם הקסם. גרסאות לשמה ממקומות וזמנים שונים כוללים: *Bibe*, *Bellona* ו-*Cautth Bodva*. באד'ב ידועה בשל הפחד והבלבול שהיא זורה בין חיילים, כדי להטות את הקרב לטובת הצד המועדף עליה. באד'ב עשויה להופיע גם לפני קרב כסימן מראש להיקף הקטל לבוא, או לחזות את מותו של דמות בולטת המעורבת בקרב. היא לפעמים עושה זאת באמצעות יללות, מה שמוביל להשוואות עם הבאנשי.

יחד עם אחיותיה, מאכה (*Macha*), ואנו (או אנה - *Ana, Anu*); לפעמים האחות השלישית היא נמאן (*Nemain*), באד'ב היא חלק משלישיית אלות המלחמה המוריגנה (*Morrígna)*, או שלוש הפנים של האלה מורגן.

## רקע
[ממוזער|שמאל|אלת המלחמה [בלונה היא הגרסה הרומית לבאד'ב]]
באד'ב היא אלה עתיקה מאוד, וככזו קיימת וריאציה גדולה בסיפורים אודותיה. היא הבת של דלבת (*Delbáeth*), המלך הגבוה המיתולוגי של אירלנד, וארנמס, אחת מהטוהא דיי דאנן (*Tuatha de Danaan*), גזע אלים. ארנמס (*Ernmas*) היא האלה האם של אירלנד, ועל שמה ושם בתה אייר נקרא האי וכן העם (*Eire* הוא השם ההיסטורי של אירלנד). דלבת שלט בטוהא דיי דאנן, ובפומוריאנים (Fomorians), גזע על-טבעי. בעלה היה נייט (Néit), אשר לפעמים מתואר כבעלה של נמאן, והיה אב גזע הטוהא דיי דנאן. הקדמוניות הזו ממקמת את משפחת אלים זו כפרוטו-קלטית.

האחיות של באד'ב הן אייר ופוטלה, או כשלישיית אלות המלחמה, מאכה ואנו. באד'ב, כאספקט של מורגן (שבמיתולוגיה הבריטית היא מורגן לה פיי), יכולה לשנות את צורתה, והייתה הופכת לעורבת, זאבה, דובה, או אפילו ענקית שחוצה נהר בצעד אחד.

הפומוריאנים ובני הטוהא דיי דנאן נלחמו ביניהם, ובמלחמה הגדולה, בקרב השני של מאג טורד, באד'ב ואחיותיה הביאו לתבוסת הפומוריאנים וגירשו אותם מאירלנד. רוב הדימויים של הפחדותיה נובעים מהסיפור על קרב זה, בו גם ניבאה את מותו של אחד המנהיגים. מסופר על באד'ב ואחיותיה שזרו פחד ובלבול בין חיילי האויב, העלו ערפל בו לא מצאו את עצמם, המטירו עליהם אש מעננים דחוסים. בחלק מהסיפורים באד'ב גורמת לחיילים ליפול על חרבם, והייתה צורחת עליהם מצורתה כעורבת. לפעמים מספרים ששומעים את קריאותיה בשדה הקרב כשהוא זרוע בגופות הנופלים. היא נחשבת כנוטלת חלק פעיל בקרבות.

## לקריאה נוספת

* Ó Cuív, Brian (1968). *Irish Sagas*; ed. Myles Dillon. Cork: Mercier.
* MacBain, Alexander. (1982) *An Etymological Dictionary of the Gaelic Language*. Gairm Publications.
* Pokorny, Julius (1959). *Indogermanisches etymologisches Wörterbuch*

## קישורים חיצוניים
* 

## הערות שוליים

קטגוריה:אלות איריות
קטגוריה:אלות מלחמה
קטגוריה:פולקלור אירי
אזור נופש לאומי

[שמאל|ממוזער|200px|השלט של [אזור הנופש הלאומי אגם רוס במדינת וושינגטון]]
**אזור נופש לאומי** (באנגלית **National Recreation Area**, בראשי תיבות **NRA**) היא הגדרה של אזור מוגן בארצות הברית. לעיתים קרובות אזורים אלו הם סביב גופי מים טבעיים או מלאכותיים המתמקדים בפעילויות נופש הקשורות למים שנועדו לחתך רחב של האוכלוסייה. בנוסף לאזורי הנופש הלאומיים, כמה ממדינות ארצות הברית הקימו בשטחם אזורי נופש מדינתיים, לדוגמה באילינוי הוקם "אזור הנופש המדינתי קיקאפו" (Kickapoo State Recreation Area), שיש לו מעמד של פארק מדינתי.

## היסטוריה
אזורי נופש לאומי מוקדמים הוקמו באמצעות מזכרי הבנה בין לשכת הטיוב של ארצות הברית ושירות הפארקים הלאומיים של ארצות הברית. אזור הנופש הלאומי הראשון היה אזור הנופש סוכר בולדר (Boulder Dam Recreation Area), שאחר-כך שונה שמו לאזור הנופש הלאומי אגם מיד.

ב-1963 קיבלה ועדת ייעוץ הנופש הנשיאותית (President's Recreation Advisory Committee) החלטות לגבי מדיניות של הרשות המבצעת להקמת אזורי נופש לאומיים. המדיניות גם קבעה שכל אזורי הנופש הלאומיים העתידיים יוקמו באמצעות חקיקה בקונגרס של ארצות הברית. ב-1964 קבע הקונגרס את אתר הנופש הלאומי אגם מיד כאזור ראשון מסוג זה שנבקעה באמצעות חקיקה.

ב-1965 היה אזור הנופש הלאומי ספרוס נוב-סנקה רוקס  לאתר הנופש הלאומי הראשון בניהול שירות היערות של ארצות הברית. ב-1972 יצר הקונגרס את אזור הנופש הלאומי גייטווי  בניהול שירות הפארקים הלאומיים, שהיה "הפארק הלאומי העירוני" הראשון. המעמד של אחד מאזורי הנופש הלאומיים: "אזור הנופש הלאומי עמק קויאהוגה" שודרג לפארק הלאומי עמק קויאהוגה באוקטובר 2000.

## ניהול
אזורים המוגדרים כאזורי נופש לאומיים מנוהלים על ידי סוכנויות פדרליות שונות. חלקם מנוהלים על ידי שירות הפארקים הלאומיים של ארצות הברית (בראשי תיבות NPS), אזור אחד מנוהל על ידי לשכת ניהול הקרקעות של ארצות הברית (בראשי תיבות BLM), שתי הסוכנויות שייכות למחלקת הפנים של ארצות הברית, ושאר האזורים מנוהלים על ידי שירות היערות של ארצות הברית (בראשי תיבות USFS) השייך למחלקת החקלאות של ארצות הברית.

## רשימת אזורי נופש לאומיים
נכון ל-2018 יש 42 אתרים המוכרזים כאזור נופש לאומי. 19 אתרים מנוהלים על ידי שירות הפארקים הלאומיים (NPS), 21 אתרים מנוהלים על ידי שירות היערות (USFS), אתר אחד מנוהל במשותף על ידי שירות הפארקים ושירות היערות ואתר אחד מנוהל על ידי לשכת ניהול הקרקעות (BLM).

## קישורים חיצוניים

*National Recreation Areas Across the U.S

## הערות שוליים

קטגוריה:ארצות הברית: שמורות טבע
אליפות ישראל בשחמט 1951

[שמאל|ממוזער|250px|אליפות ישראל הראשונה בשחמט. מימין לשמאל: [פנחס רוזן, דוד בן-גוריון, ישראל בהרב, וד"ר יהודה גרינגרד]]
**אליפות ישראל בשחמט 1951** הייתה האליפות הראשונה של ישראל בשחמט. היא אורגנה על ידי האיגוד הישראלי לשחמט, נערכה בתל אביב והשתתפו בה 16 שחמטאים. התחרות החלה בתחילת 1951 והסתיימה באפריל באותה שנה.
 האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה. עבור תוצאת תיקו הוענקה חצי נקודה.

מנחם אורן זכה בתחרות. ראש ממשלת ישראל באותה עת, דוד בן-גוריון, העניק את הפרסים לזוכים בטקס הסיום של התחרות.

## תוצאות

1. מנחם אורן – 9

2. ישראל יוסף קניאז'ר – 8.5

3. עזרא גלאס – 8

4. אליהו מנדלבאום – 7.5

5–7. יוסף דובקין – 7

5–7. יצחק אלוני – 7

5–7. ישראל דינר – 7

8–9. ישראל ברב – 6

8–9. אברהם פישר – 6

10–11. שלמה סמילטינר – 5.5

10–11. יוסף פורת – 5.5

12. משה צ'רניאק – 5

13–14. קוינובסקי – 4.5

13–14. בראון – 4.5

## קישורים חיצוניים

* ד"ר שלמה קנדלשיין, אליפות השחמט הראשונה של מדינת ישראל - 1951, באתר האיגוד הישראלי לשחמט

קטגוריה:תחרויות שחמט ב-1951
קטגוריה:אליפויות ישראל בשחמט
קטגוריה:1951 בישראל: ספורט
עמנואלה ברש רובינשטיין

**עמנואלה (לולי) ברש רובינשטיין** היא סופרת ישראלית וחוקרת בתחום מדעי הרוח.

## ביוגרפיה
עמנואלה ברש רובינשטיין נולדה בירושלים לחוקר האמנות משה ברש ולברטה (לבית גנדלמן). היא קרויה על שם סבה (מצד אביה). אחותה היא אילנה ריטוב, פרופסור גמלאית לפסיכולוגיה, בית הספר לחינוך באוניברסיטה העברית בירושלים. אחיה הוא הנוירופסיכולוג שבתאי ברש, פרופסור אמריטה במכון ויצמן למדע.

ברש רובינשטיין השלימה תואר בוגר בספרות השוואתית ובפילוסופיה ותואר מוסמך במדע הדתות באוניברסיטה העברית. עבודת הדוקטורט שלה עסקה בפרשנות ספרותית ודתית לשואה. היא לימדה בתוכנית למדעי הדתות באוניברסיטת תל אביב ועתה היא מלמדת במרכז הבינתחומי הרצליה.

ברש רובינשטיין פרסמה שלושה ספרים מדעיים שדנים בפרשנות תרבותית של הנאציזם והשואה. שניים ראו אור באנגלית ("מפיסטו ברייך השלישי", בהוצאת דה גרויטר, "השטן, הקדושים והכנסייה" בהוצאת פיטר לאנג) ואחד בעברית ("השטן הנאצי" בהוצאת מאגנס). היא גם תרגמה ספרים אחדים מאנגלית לעברית.

לאחר מכן פנתה ברש רובינשטיין לכתיבת ספרות יפה. קובץ סיפורים שכתבתה ותרגמה לאנגלית, "פייב סלבס", בהוצאת הולנד האוס בוקס, ראה אור בבריטניה וזכה לביקורות נלהבות. הרומן **לידה** התפרסם בהוצאת הקיבוץ המאוחד (2018).תרגום לאנגלית של הרומן פורסם בבריטניה (2021). סיפורים קצרים שכתבה פורסמו בירחוני ספרות בארצות הברית. בשנת 2024 התפרסם בארצות הברית רומן פרי עטה, ששמו "בדידות אינטימית", העוסק בשינוי פניה של החברה הישראלית.

בשנת 2025 פרסמה ספר מחקרי (באנגלית) שכתבה על דימויים של נשים מנהלות בתרבות האמריקאית בהוצאת ראוטלג'.

נשואה ליונה רובינשטיין, פרופסור לכלכלה בבית הספר לכלכלה של לונדון, ולזוג שלושה בנים.

## ספריה
**פרשנות תרבותית של הנאציזם**
* **The Devil, the Saints, and the Church**, הוצאת פיטר לאנג, 2003
* **השטן הנאצי**, הוצאת מאגנס, 2010
* **Mephisto in the Third Reich**, הוצאת דה גרויטר, 2015

**ספרות מדעית כללית**
* **Women Managers in American Popular Culture**, הוצאה ראוטלג', 2025.

**ספרות יפה**
***Five Selves**, הולנד האוס בוקס, 2015
***לידה**, הקיבוץ המאוחד, 2018
***Delivery**, הוצאת הולנד האוס בוקס, 2021
***Intimate Solitude**, אקדמיק סטדיס פרס, 2024

## תרגומיה
*אוונס-פריצ'רד, **תורות של דת פרימיטיבית**, מוסד ביאליק, 1998
*גרוסמן, רוג'רס ומור, **חדשנות בפעולה: שחרור היצירתיות מכבליה**, מכון ברנקו וייס, 1995

## קישורים חיצוניים

* 
* 
* ירין כץ, השאלון עם הסופרת עמנואלה ברש רובינשטיין, במגזין ספרות "קורא בספרים", 30 באפריל 2018
* ראיון באתר "סלונט: מגזין ספרות אינטרנטי", 18 בספטמבר 2018
* הבלוג של ספריית עיצוב ומידע בבית אריאלה על עמנואלה ברש רובינשטיין
* ראיון, בתחנת הרדיו של המרכז הבינתחומי הרצליה

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:אישים ממוצא יהודי-רומני
קטגוריה:ישראליות שנולדו ב-1959
קטגוריה:ישראלים שנולדו ב-1959
יורי גזינסקי

**יורי אלכסנדרוביץ' גזינסקי** (ברוסית: **Юрий Александрович Газинский**; נולד ב-20 ביולי 1989 בקומסומולסק על אמור) הוא כדורגלן עבר רוסי ששיחק בעמדת הקשר אחורי.

## קריירת מועדונים
גזינסקי החל לשחק כדורגל בגיל 6, בקבוצות מקומיות בעיר הולדתו, קומסומולסק על אמור. באוגוסט 2007 הופיע לראשונה במדי הקבוצה של סמנה, במסגרת הליגה הרוסית השנייה. בקיץ 2010 עבר גזינסקי ללוצ'-אנרגיה ולדיווסטוק. לאחר ירידת ליגה של קבוצתו, ב-2012, חתם בטורפדו מוסקבה, והיה לשחקן מרכזי במדי טורפדו במהלך . ב-1 במאי 2013, לאחר עונה אחת בלבד במוסקבה, חתם גזינסקי ל-3 שנים בקרסנודאר. במעבר לקרסנודאר הפך לראשונה בקריירה לשחקן בליגת העל הרוסית. ב-17 ביולי 2014 הופיע לראשונה במסגרת אירופית, כאשר פתח בהרכב קבוצתו בניצחון 0–4 על סילמאיה קאלב האסטונית, במסגרת מוקדמות הליגה האירופית. גזינסקי אף כבש במשחק זה.

## נבחרת רוסיה
גזינסקי זומן לראשונה לסגל נבחרת רוסיה באוגוסט 2015, לקראת צמד המשחקים מול  ו, במסגרת מוקדמות יורו 2016. ב-31 באוגוסט 2016 הופיע לראשונה במדים הלאומיים, כאשר נכנס כמחליף במשחק ידידות מול .

גזינסקי נכלל בסגל נבחרת רוסיה לגביע הקונפדרציות 2017, אך לא שיחק בטורניר זה.

גזינסקי נכלל בסגלו של מאמן נבחרת רוסיה, סטניסלב צ'רצ'סוב, למונדיאל 2018. ב-14 ביוני 2018 כבש את השער הראשון בטורניר, שהיה גם שער הבכורה שלו בנבחרת, בדקה ה-12, בניצחון 0–5 על , במשחק הפתיחה של המונדיאל.

## קישורים חיצוניים

## הערות שוליים

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני טורפדו מוסקבה
קטגוריה:כדורגלני קרסנודאר
קטגוריה:כדורגלני אורל
קטגוריה:כדורגלני נבחרת רוסיה
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:רוסים שנולדו ב-1989
יאיר אורון

**יאיר אורון** (נולד ב-30 באפריל 1945) הוא היסטוריון ישראלי, המתמחה בלימודי השואה ורצח עם, גזענות, ויהדות בת-זמננו. פרופסור אמריטוס במחלקה לסוציולוגיה, למדע המדינה ולתקשורת של האוניברסיטה הפתוחה.

## ביוגרפיה
אורון נולד בתל אביב להורים שעלו מפולין, אביו היה פועל במפעל טקסטיל ואמו עקרת בית.

שירת בצבא כחייל קרבי ונלחם במלחמת ששת הימים. במלחמה, נפצע מנפילת פגז על-ידו והושפע מאוד ממותו של חבר קרוב, שעמד בסמוך לו באותו אירוע.

ב-1972 - סיים אורון את התואר הראשון בהיסטוריה וסוציולוגיה באוניברסיטת תל אביב.

ב-1976 - סיים אורון את התואר השני במכון ליהדות זמננו באוניברסיטה העברית בירושלים.

לאחר סיום התואר השני, נסע אורון לצרפת, ללימודי תואר שלישי.

ב-1980 - הוא סיים את הדוקטורט, שעסק בתנועות נוער יהודיות בצרפת, באוניברסיטת סורבון נוול  בפריז.

בין השנים 1974–1976 עבד אורון כמנהל המחלקה החינוכית ביד ושם בירושלים. בשנות השמונים עבד כחוקר במרכז מלטון לחינוך יהודי של האוניברסיטה העברית וגם כמנהל אקדמי של המחלקה האירופית של המכון לחקר התפוצות, מוסד חיצוני של אוניברסיטת תל אביב. בין השנים 1996–1999 היה מרצה בכיר וראש המחלקה ללימודי תרבות במכללה האקדמית עמק יזרעאל.

אורון מכהן כמנהל-עמית וחבר במועצת המנהלים האקדמי במכון לחקר השואה והג'נוסייד  בירושלים. הוא גם חבר במועצת המנהלים האקדמי במוסד זוריאן  (מוסד ללא כוונת רווח) בקיימברידג' שבארצות הברית, וחבר בוועדה המייעצת של הפרויקט ללימודי רצח עם (GenEd, מוסד ללא כוונת רווח) בסן פרנסיסקו.

יאיר אורון הוא אחיו הצעיר של יושב ראש מרצ לשעבר והשר לשעבר, חיים אורון. אורון גרוש ולו שלושה ילדים, והוא מתגורר ביישוב היהודי-ערבי נווה שלום.

## עיסוקים נוספים
אורון חובב גננות וטיפוח צמחייה, בגינה שעל יד ביתו. ספרו האחרון, שנכתב אחרי פרישתו לגמלאות, מתמקד בתחביבו זה.

## ספריו
* **זהות יהודית-ישראלית** - מחקר על יחסם של פרחי-הוראה מכל זרמי החינוך ליהדות בת-זמננו ולציונות; הוצאת ספרית הפועלים, 1993
* **הבנאליות של האדישות** - יחס היישוב והתנועה הציונית לרצח־העם הארמני; הוצאת דביר, 1995
* **כולנו יהודים גרמנים** - רדיקלים יהודים בצרפת בשנות השישים והשבעים; הוצאת עם עובד, 1999
* **הכחשה** - ישראל ורצח העם הארמני; הוצאת מבע, 2005
* **ג'נוסייד - רצח עם**, הוצאת האוניברסיטה הפתוחה, תשס"ז, 2007
* **זהויות ישראליות** - יהודים וערבים מול המראה והאחר; הוצאת רסלינג, 2010
* **השואה, התקומה והנכבה**; הוצאת רסלינג, 2013
* **הבנאליות של החמלה** - על הצלת יהודים בכפר הצ'רקסי-מוסלמי בסלניי שבקווקז ב-1942; הוצאת רסלינג, 2016
* **מאה השנים של מוסה דאג** - ממצאים ותובנות חדשות על הספר ארבעים הימים של מוסה דאג ועל מחברו, פרנץ ורפל; הוצאת פרדס, 2017
* **אדם, גנו, ביתו**; הוצאת פרדס, 2018

## קישורים חיצוניים

* 
* 
* יאיר אורון, המחלקה לסוציולוגיה, מדע המדינה ותקשורת, באתר האוניברסיטה הפתוחה 
*  - על פוסט-טראומה ממלחמת ששת הימים
*  - ראיון עם נתנאל סמריק באולפן הטלוויזיה של קונטנטו
* 
*
*
*
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:חוקרי שואה ישראלים
קטגוריה:היסטוריונים ישראלים
קטגוריה:סגל האוניברסיטה הפתוחה: סוציולוגיה, מדע המדינה ותקשורת
קטגוריה:נווה שלום: אישים
קטגוריה:ישראלים שנולדו ב-1945
קטגוריה:חוקרי ג'נוסייד
ישראל יוסף קניאז'ר

**ישראל יוסף קניאז'ר** (1 באפריל 1894 בפולין – 4 במאי 1958) היה שחמטאי ישראלי.

במהלך שנות ה-30 של המאה ה-20 הוא עלה לארץ ישראל והיה פעיל בשחמט. הוא השתתף במספר תחרויות שחמט שנערכו בתל אביב.

בשנת 1951 הוא השתתף באליפות ישראל בשחמט הראשונה וסיים במקום ה-2. בשנת 1953 הוא השתתף באליפות ישראל בשחמט וחלק מקום 2–3.

בשנת 1955 הוא פרש מהאליפות עקב מצבו הבריאותי. הוא נפטר ב-1958 ונטמן בבית העלמין קריית שאול.

## הופעות באולימפיאדות השחמט

קניאז'ר השתתף באולימפיאדת השחמט בשנת 1954.

## קישורים חיצוניים

## הערות שוליים

קטגוריה:שחמטאים יהודים פולנים
קטגוריה:שחמטאים שהשתתפו באולימפיאדת השחמט
קטגוריה:ישראלים ילידי פולין
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1894
קטגוריה:ישראלים שנפטרו ב-1958
מיטרוניקס

**מיטרוניקס בע"מ** היא חברה ציבורית ישראלית המפתחת, מייצרת ומשווקת ציוד לבריכות שחייה, ובפרט רובוטים לניקוי בריכות שחייה.

## היסטוריה
החברה הוקמה בדצמבר 1990 על ידי קיבוץ יזרעאל ועל ידי תעשיות יזרעאל - שותפות מוגבלת שבשליטת הקיבוץ (פעילות הקיבוץ בתחום זה החלה עוד בשנת 1983). החברה עוסקת בפיתוח, יצור, שיווק, הפצה ותמיכה טכנית בציוד לבריכות שחייה: רובוטים לניקוי בריכות שחייה, כיסויים אוטומטיים לבריכות, אזעקות להגנת המשתמשים בבריכה מטביעה ומוצרים משלימים לטיפול במים לבריכות שחייה. כ-98% מהכנסות החברה נובעים ממכירות של מוצרים ושירותים בחו"ל. להערכת החברה היא מחזיקה (נכון לדצמבר 2020) בכ-50% משוק המנקים הרובוטיים לבריכות שחייה פרטיות.

מפעל החברה נמצא בקיבוץ יזרעאל, ובסוף 2016 פתחה החברה מפעל נוסף בפארק תעשיות רמת דלתון.

מניות החברה נסחרות בבורסה לניירות ערך בתל אביב. בסוף 2017 היו כ-60% מהמניות בידי קיבוץ יזרעאל, וכ-40% - בידי הציבור. שווי השוק של החברה בסוף 2017, 2.16 מיליארד ש"ח, הציב אותה במקום הראשון מבין החברות הקיבוציות הציבוריות. בסוף 2021 הגיע שווי השוק של החברה ל-9.1 מיליארד ש"ח, אך מאז ירד בהתמדה, ובאוגוסט 2025 הגיע לסך 448 מיליון ש"ח בלבד. בנובמבר 2021 היו 56.3% מהמניות בידי קיבוץ יזרעאל, והשאר בידי הציבור.

## ארגון
לחברה יש חברות-בת העוסקות בשיווק, בהפצה, בשירות ובמכירות של מוצרי החברה:
* : חברה-בת בבעלות מלאה בארצות הברית שמרכזה באטלנטה, ג'ורג'יה ועוסקת בעיקר בשיווק, בהפצה ובשירות לרובוטים לניקוי בריכות פרטיות וציבוריות.
* MG International SA: חברה-בת בצרפת המוכרת בשם Maytronics France, ועוסקת בשיווק, בהפצה ובשירות לאזעקות לבריכות פרטיות ולרובוטים לניקוי בריכות פרטיות וציבוריות; בפיתוח, בייצור, בשיווק ובשירות לכיסויים אוטומטיים לבריכות פרטיות; ובפיתוח, בייצור, בשיווק ובתמיכה במערכות גילוי למניעת אירועי טביעה בבריכות ציבוריות. מניות החברה נסחרות בבורסת Alternext בצרפת. החברה האם הישראלית מחזיקה ב-73% מההון וב-82.45% מזכויות ההצבעה.
* : חברה-בת באוסטרליה, הוקמה ב-2011, עוסקת במכירה, בשיווק ובשירות של מוצרי החברה ומוצרי בריכה נוספים. החברה האם הישראלית מחזיקה ב-61.2% ממניות החברה, והיתרה היא בידי מנהליה האוסטרלים של החברה.
* Bünger & Frese GMBH: חברה-בת בגרמניה, נרכשה על ידי החברה ב-16 ביוני 2020, והיא בבעלותה המלאה. עוסקת במכירת מנקי בריכה רובוטיים ומגוון רחב של מוצרים נלווים לבריכה.
* : חברה-בת בספרד, הוקמה בנובמבר 2020, והיא בבעלות מלאה של החברה. פועלת כזרוע שיווק בספרד ובפורטוגל ומתן שירותי תמיכה טכנית למפיצים ולדילרים של החברה.

לחברה יש שלל פטנטים בקשות פטנט הקשורים ברובוטים לניקוי בריכות, בשיטות לניקוי בריכות ולניטור מי הבריכות. לחברה סימני מסחר אחדים, שהעיקרי בהם הוא המותג "Dolphin".

## קישורים חיצוניים
* 

* 
* 
* 
* 
* 
* 
* 

## הערות שוליים

קטגוריה:תעשיית אלקטרוניקה בישראל
קטגוריה:חברות הנסחרות בבורסה לניירות ערך בתל אביב
קטגוריה:התעשייה הקיבוצית
קטגוריה:בריכות שחייה
קטגוריה:יזרעאל (קיבוץ)
יחסי אלבניה–יפן

**יחסי אלבניה–יפן **הם היחסים הדיפלומטיים שבין **[[אלבניה|רפובליקת אלבניה]] **לבין **[[יפן]]**.

## היסטוריה
היחסים הדיפלומטיים בין המדינות כוננו באפריל 1922, לאחר שיפן הכירה באלבניה. ההסכם הראשון בין המדינות נחתם ב-20 ביוני 1930. ב-1935, אלבניה פתחה את קונסוליית הכבוד באוסקה. במהלך מלחמת העולם השנייה, היחסים בין המדינות היו קפואים. אך חודשו במרץ 1981. בדצמבר 2005, אלבניה פתחה את שגרירותה בטוקיו ובמרץ 2016 יפן החליטה לפתוח שגרירות בטירנה, שנפתחה רק בינואר 2017. שתי המדינות חתמו על יותר מ-15 הסכמים דיפלומטיים, שרובם עוסקים בפיתוח כלכלת אלבניה. בספטמבר 2007, המדינות חתמו על הסכם בדבר ביטול דרישות הוויזה, שנכנס לתקוף ב-10 בדצמבר באותה השנה.

## יחסים כלכליים
* בשנת 2016, שווי הסחורה שיוצאה מאלבניה ליפן הגיעה לסך 8.21 מיליון דולר אמריקאי והיא כללה סגסוגת ברזל, חליפות לנשים, חליפות לגברים, נעלי עור, דגים מעובדים, בושם מצמחים, שנאים, מוצרי פלסטיק ועוד. באותה השנה, שווי הסחורה שיוצאה מיפן לאלבניה הגיעה לסך 24.3 מיליון דולר אמריקאי והיא כללה מכוניות, חלקי רכב, אופנועים, משאיות, טרקטורים, אופניים, מחשבים, מזגנים, מדפסות תעשייתיות, גלגלי גומי, מוצרי פלסטיק ועוד.
*בשנת 2015, שווי הסחורה שיוצאה מאלבניה ליפן הגיעה לסך 6.54 מיליון דולר אמריקאי והיא כללה סגסוגת ברזל, חליפות לנשים, חליפות לגברים, דגים מעובדים, בושם מצמחים, שנאים, כיסאות, רהיטים ועוד. באותה השנה, שווי הסחורה שיוצאה מיפן לאלבניה הגיעה לסך 16 מיליון דולר אמריקאי והיא כללה דיו, עטים, מדפסות תעשייתיות, מזגנים, שנאים, מחשבים, מכוניות, אוטובוסים, מכוניות, טרקטורים, חלקי רכב, אופנועים, משקפיים, גלגלי גומי ועוד.

## ייצוג
* אלבניה מיוצגת ביפן בדרג הקונסולרי על ידי קונסוליית כבוד בפוקואוקה ובדרג השגרירות על ידי שגרירות שהיא מחזיקה בטוקיו, בירת המדינה.
* יפן מיוצגת באלבניה על ידי שגרירות שהיא מחזיקה בטירנה, בירת המדינה.

## קישורים חיצוניים

## הערות שוליים
[ממוזער|[סאלי ברישה, ראש ממשלת אלבניה ויאסואו פוקודה, ראש ממשלת יפן לשעבר, 5 בפברואר 2008|200x200 פיקסלים]]

קטגוריה:ערכים ללא קטגוריות פיזיות - יחסי חוץ
נבחרת צ'כיה בכדורגל חופים

**הנבחרת הלאומית של צ'כיה בכדורגל חופים** מייצגת את צ'כיה בתחרויות כדורגל חופים בינלאומיות ונמצאת בפיקוחה של התאחדות הכדורגל הצ'כית.

## הסגל הנוכחי
*סגל נכון לאליפות אירופה בכדורגל חופים 2018*

מאמן:  מרטין צ'לופה

## שיא תחרותי
### מוקדמות גביע העולם בכדורגל חופים (אופ"א)

## הישגים
**[[אליפות אירופה בכדורגל חופים]]**
* **מקום שישי (1)**: 2008

## קישורים חיצוניים
* 
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

צ'כיה
כדורגל חופים
קטגוריה:צ'כיה: כדורגל
רשימה של יורשים לכתר הבריטי

זוהי רשימה של אנשים שהיו, בנקודת זמן במהלך ההיסטוריה, הבאים בתור אחרי מלך בריטניה לרשת את כס המלוכה של ממלכת בריטניה הגדולה (1707-1800), הממלכה המאוחדת של בריטניה הגדולה ואירלנד (1801-1922), ואת הממלכה המאוחדת של בריטניה הגדולה וצפון אירלנד (1922–היום), בתנאי שהמונרך הנוכחי ימות או יוותר על תפקידו. אלה שאכן ירשו את המלוכה לבסוף מופיעים בכתב מודגש.

הרשימה מתחילה ב-1707 בעקבות חוקי האיגוד של 1707, אשר חיברו את הממלכות של אנגליה וסקוטלנד (בעבר מדינות נפרדות עם מחוקקים נפרדים אבל עם אותו מלך) לממלכה אחת - בריטניה הגדולה. אן הפכה למלכה של אנגליה, סקוטלנד ואירלנד ב-8 במרץ 1702 ולמלכת בריטניה מ-1707. חוק ההסדר של 1701 קיבע את מעמדה של הנסיכה הבוחרת סופיה מהנובר כיורשת של כס המלכות הבריטי, קביעה שהורחבה גם לסקוטלנד דרך הסכם האיגוד (סעיף II) וחוקי האיגוד של 1707.

מאז הקמת הכתר הבריטי, היו ארבעה יורשים שלא נהיו שליטים, אך היו נעשים כאלה אילו רק היו חיים מספיק זמן: סופיה מהנובר, פרדריק, נסיך ויילס (הבן של ג'ורג' השני), פרדריק, דוכס יורק (אחיו של ג'ורג' הרביעי), אלברט ויקטור, דוכס קלרנס (הבן של אדוארד השביעי לעתיד). היו שני אחים צעירים שהיו יורשי העצר עד שלשליט נולד ילד: אדוארד דוכס יורק (אחיו של ג'ורג' השלישי), וארנסט אוגוסטוס, דוכס קמברלנד (דוד של המלכה ויקטוריה). נוספת אליהם גם בת אחת של שליטה שהייתה יורשת העצר עד שהוחלפה על ידי אחיה הצעיר: ויקטוריה, הנסיכה המלכותית (הבת של המלכה ויקטוריה).

לאורך כל הרשימה, השליטים מופיעים בלי אזכור התואר (אן, ולא אן, מלכת בריטניה) מטעמי נוחות. היורשים מופיעים עם תאריהם, שכן הם משתנים מיורש ליורש. שמות היורשים מופיעים לפי התואר בו החזיקו כשהיו יורשים, ולא לפי תארם העדכני ביותר (גאורג החמישי, נסיך הנובר, וכן הנסיך אנדרו, על אף שהתארים העדכניים הם "מלך הנובר" ו"דוכס יורק", בהתאמה).

קטגוריה:הממלכה המאוחדת: היסטוריה